သိုက်စာဖတ်ရာ နားထောင်ပါ၊ ဥစ္စာရနိုးနိုး

သိုက်စာဖတ်ရာ နားထောင်ပါ၊ ဥစ္စာရနိုးနိုး သည် မြန်မာဆိုရိုးစကား ဖြစ်သည်။

အဓိပ္ပာယ်

“သိုက်စာဖတ်ရာ နားထောင်ပါ၊ ဥစ္စာရနိုးနိုး” ဆိုသည်မှာ “သိုက်စာဖတ်ရာ နားထောင်ပါ” (သိုက်စာဖတ်နေသည်ကို နားထောင်မိပါက) “ဥစ္စာရနိုးနိုး” (ထိုသိုက်တွင်ရှိသော ဥစ္စာများကို မိမိကိုယ်တိုင် ရရှိတော့မယောင် ထင်မှတ်မျှော်လင့်မိတတ်သည်) ဟု ဆိုလိုသည်။ ဆိုလိုသည်မှာ သိုက်စာဖတ်သံကို ကြားရုံမျှဖြင့် ထိုသိုက်မှ ရတနာပစ္စည်းများကို မိမိရရှိတော့မည်ဟု အချို့သူများက အလွယ်တကူ မျှော်လင့်တတ်ကြောင်းကို ဖော်ပြသည်။ ဤဆိုရိုးစကားသည် အလွယ်တကူ မျှော်လင့်ခြင်း သို့မဟုတ် မဖြစ်နိုင်သောအရာကို မျှော်လင့်ခြင်း၏ မိုက်မဲမှုကို သတိပေးသော ဆိုရိုးစကားဖြစ်သည်။ တကယ့်လက်တွေ့တွင် ဥစ္စာရရှိရန်အတွက် ကြိုးစားအားထုတ်မှု၊ လုံ့လဝီရိယရှိမှုသည် အရေးကြီးကြောင်းကိုလည်း သွယ်ဝိုက်၍ ဖော်ပြသည်။

ကိုးကားချက်များ

   "သိုက်စာဖတ်ရာ၊နားထောင်ပါသည်၊ ဥစ္စာရရေး၊ မျှော်မိတွေးသို့၊" [၁၁၈၉] ကုသ ၃၆၅။
   "ဒါကြောင့်သိုက်စာဖတ်ရာ နားထောင်ပါ၊ ဥစ္စာ ရနိုးနိုးလို့ ရှေးလူကြီး များဆိုထားကြတာပေါ့။" [၁၂၉၀] သန်းသန်း၊ ပ။ ၁၁၀။
   "သိုက်စာဖတ်ရာ နားထောင်ကာ၊ ဥစ္စာရနိုးနိုး ဆိုတဲ့ ပုံစံမျိုးနဲ့တော့ လောကမှာ မရဘူး၊ လုံ့လဝီရိယဆိုတဲ့ ပယောဂသမ္ပတ္တိရှိမှလည်း ကုသိုလ်ကံ အကျိုးပေးခွင့် ရှိတယ်။" [၁၃၃၉] လူရည်။ ၈၃။

ကိုးကား

Category:မြန်မာဆိုရိုးစကားများ